**Ограничения за пътуванията на български граждани в Гърция**

Във връзка с влязлата в сила мярка от 06.00 ч. на 23 март 2020 г. в Гърция за ограничаване на движението на ГКПП в страната са дадени указания да пропускат в Гърция две категории български граждани:

1. Работещи в Гърция. Тези български граждани трябва да удостоверят, че работят в Гърция, чрез представяне на попълнен формуляр от работодател (удостоверение за движение на работещ), наличен на адрес: “forma.gov.gr”;

2. Българските граждани, които имат реална основателна причина за пътуване, като всеки един случай ще бъде разглеждан поотделно на място. В тази връзка е препоръчително всеки български гражданин, който смята, че има основателна причина (различна от тази по т.1) да влезе в Гърция през сухопътна граница, предварително трябва да се обади по телефон на съответния ГКПП на сухопътната граница, за да запознае компетентните органи с конкретния случай, както и да получат информация дали ще бъдат допуснати на гръцка територия и какви документи и формуляри е необходимо да представят и носят в себе си.

В сила е ограничението за пътуване на максимум двама души в един автомобил (шофьор + един пътник).

За български граждани излизащи от територията на Гърция няма никакви ограничения.